Πρόσκληση Εκδήλωσης Ενδιαφέροντος 
για απασχόληση ενός (1) Ερευνητή/τριας 
σε θέματα Κρατικών Ενισχύσεων
Το ΚΕΝΤΡΟ ΔΙΕΘΝΟΥΣ ΚΑΙ ΕΥΡΩΠΑΪΚΟΥ ΟΙΚΟΝΟΜΙΚΟΥ ΔΙΚΑΙΟΥ (ΚΔΕΟΔ), στο πλαίσιο εκτέλεσης του συγχρηματοδοτούμενου έργου με τίτλο «Υποστήριξη της λειτουργίας της Μονάδας Παρακολούθησης Διαγωνισμών και Συμβάσεων (ΜοΠαΔιΣ) και της Μονάδας Κρατικών Ενισχύσεων (ΜοΚΕ)» που χρηματοδοτείται από το Ε.Π. Τεχνικής Βοήθειας, προτίθεται να απασχολήσει για 20 ώρες την εβδομάδα στις εγκαταστάσεις του στη Θεσσαλονίκη (Ικάρων 1, 55102 Καλαμαριά), και συγκεκριμένα στη Μονάδα Κρατικών Ενισχύσεων, έναν/μία (1) ερευνητή/τρια με σύμβαση μίσθωσης έργου, αρχικής διάρκειας έξι (6) μηνών, με δυνατότητα παράτασής της μέχρι τη λήξη του έργου (31.12.2020) υπό την προϋπόθεση της θετικής αξιολόγησης του έργου του/ης ερευνητή/τριας.
Ο ερευνητής/τρια θα έχει την υποχρέωση εκπλήρωσης των εξής καθηκόντων:
· Γνωμοδοτήσεις επί εγγράφων ερωτημάτων δημόσιων αρχών για μέτρα κρατικών ενισχύσεων

· Συμμετοχή σε συσκέψεις / Τηλεδιασκέψεις

· Παρατηρήσεις σε υπό διαβούλευση νομοθετικά κείμενα

· Λειτουργία Help Desk επί προφορικών ερωτημάτων σε θέματα κρατικών ενισχύσεων 

· Ηλεκτρονικό διμηνιαίο ενημερωτικό δελτίο (Newsletter – 6 δελτία ανά έτος)
Απαιτούμενα Προσόντα:
Οι υποψήφιοι/ες για την παραπάνω θέση θα πρέπει να διαθέτουν και να    τεκμηριώνουν τα κάτωθι προσόντα:
· να έχουν πτυχίο ΑΕΙ Τμήματος Νομικής 
· να είναι κάτοχοι μεταπτυχιακoύ διπλώματος ειδίκευσης Εμπορικού ή Δημοσίου Δικαίου
· να έχουν αποδεδειγμένη εμπειρία στο αντικείμενο των κρατικών ενισχύσεων

· να κατέχουν άριστη γνώση μίας ξένης γλώσσας (αγγλικά ή γαλλικά ή γερμανικά) και πολύ καλή γνώση μίας δεύτερης.

· να έχουν καλή γνώση Η/Υ.

Απαιτούμενα Δικαιολογητικά:
· αίτηση υποψηφιότητας
· λεπτομερές βιογραφικό σημείωμα, από το οποίο να προκύπτει ότι ο/η υποψήφιος/α πληροί όλα τα απαιτούμενα προσόντα
· υπεύθυνη δήλωση του Ν. 1599/1986, στην οποία ο/η υποψήφιος/α να δηλώνει ότι όλα τα αναφερόμενα στην αίτηση στοιχεία είναι αληθή και ότι, εφόσον επιλεγεί, θα προσκομίσει τα σχετικά αντίγραφα των τίτλων σπουδών και γλωσσομάθειας
Όσων υποψηφίων τα προσόντα κρίνονται περισσότερο συναφή με την προκηρυσσόμενη σύμβαση, θα κληθούν σε συνέντευξη. 

Οι ενδιαφερόμενοι παρακαλούνται να καταθέσουν τα παραπάνω απαιτούμενα δικαιολογητικά αποκλειστικά με ηλεκτρονικό ταχυδρομείο στη διεύθυνση lida@cieel.gr μέχρι την 20ή Φεβρουαρίου 2018, υπόψη κας Λήδας Γουπιδένη (τηλ. 2310 486914, 2310 486916).

